થોડા સમય પહેલા અમદાવાદમાં તેના નિવાસસ્થાને અને ઓફિસે દરોડા થયા હતા, જેમાં અનેક મહત્વના દસ્તાવેજો મળી આવ્યાં હતા, જેના પરથી આ સમગ્ર કૌભાંડ 1000 કરોડ રૂપિયાનું હોવાનું સામે આવ્યું હતુ, 8 દિવસ સુધી સર્ચ પછી SGST વિભાગને અંદાજે 100 કરોડ રૂપિયાની ટેક્સ ચોરી થઇ હોવાનું જાણવા મળ્યું હતુ, જે તે સમયે 1.40 કરોડ રૂપિયાનો મુદ્દામાલ જપ્ત કરાયો હતો, ઉપરાંત 24 લોકર પણ સીઝ કરાયા હતા, આ કેસમાં સીએ સહિત અન્ય આરોપીઓની સંડોવણી બહાર આવી હતી,સાથે જ પરેશ ચૌહાણે જે કંપનીઓને બોગસ બિલો આપ્યાં હતા, તેવી કંપનીઓની પણ ઉંડી તપાસ થઇ રહી છે, કૌભાંડનો આંકડો હજુ વધવાની શક્યતા છે, નોંધનિય છે કે SGST વિભાગના અધિકારીઓ દ્વારા પરેશ ચૌહાણને શોધવા છેલ્લા ઘણા દિવસોથી મહેનત કરાઇ રહી હતી, તેમાં પરેશ ચૌહાણના નજીકના અનેક લોકોની પૂછપરછ કરાઇ હતી.